جمهور باشقانی رجب طیب اردوغانین باشچیلیغیندا کئچیریلن میللی تهلوکه‌سیزلیک شوراسی‌نین ییغینجاغی باشا چاتدی.
ییغینجاق‌دان سونرا وئریلن یازی‌لی آچیقلامادا بیلدیریلدی کی، ترور تشکیلاتی پ.کا.کا/پ.ی.د-ی.پ.گ منصوبو تروریستلر ایشغال آلتیندا توتدوق‌لاری سوریه-نین منبیچ قصبه‌سیندن چیخاریلمایاجاغی تقدیرده تورکیه آدیم آتا‌جاق.
پ.کا.کا/پ.ی.د-ی.پ.گ امریکا-نین دستکی ایله ترور تشکیلاتی داعش بهانه‌سی ایله قصبه ده 2016-جی ایلین یای آیلاریندا یئرلشدی.
امریکا داعش-ین مغلوب ائدیلمه‌سین‌دن سونرا پ.کا.کا/پ.ی.د-ی.پ.گ- نین منبیچی آزاد ائدجگی باره‌ده تورکیه‌یه بیر نئچه دفعه ود وئرسه ده تروریستلر بؤلگه‌ده موجودلوغونو داوام ائتدیریر.
میللی تهلوکه‌سیزلیک شوراسی‌نین آچیقلاماسیندا همچی‌نین، تشکیلاتین عراق-داکی فعالیت‌لری‌نین عراق دؤولتی طرفین‌دن قارشی‌سی‌نین آلینماسی، عکس حالدا تورکیه‌نین بو وضعیته ده موداخیله ائدجگی ایفاده ائدیلیب.
آچیقلامادا یونانیستانین یاخشی قونشولوغا ضد داورانیش‌لاری‌نین تعقیب ائدیلدیگی بیلدیریلیب و تورکیه‌نین منفت‌لرین‌دن اصلا گذشته گئتمه جگی قئید ائدیلیب.
